Държавен вестник, бр. 82, 2023 г., стр. 29

БРОЙ  82	
Д Ъ Р Ж А В Е Н  В Е С Т Н И К 	
СТР.  29  
4. Временната комисия се създава за срок 
от три месеца.
Решението е прието от 49-ото Народно съ-
брание на 21 септември 2023 г. и е подпечатано 
с официалния печат на Народното събрание.
Председател на Народното събрание:
Росен Желязков
7229
РЕШЕНИЕ
за приемане на Правила за процедурата по 
обсъждане и приемане на Законопроект за 
изменение и допълнение на Конституцията 
на Република България
Народното събрание на основание чл. 86, 
ал. 1 от Конституцията на Република Бълга-
рия и § 2 от допълнителните разпоредби на 
Правилника за организацията и дейността на 
Народното събрание
Р Е Ш И :
1. Приема Правила за процедурата по 
обсъждане и приемане на Законопроект за 
изменение и допълнение на Конституцията 
на Република България, както следва:
Правила за процедурата по обсъждане и прие-
мане на Законопроекта за изменение и допълне-
ние на Конституцията на Република България
Чл. 1. (1) Законопроектът за изменение и 
допълнение на Конституцията на Република 
България се обсъжда и приема от Народното 
събрание на три гласувания в различни дни 
съгласно чл. 155, ал. 1 от Конституцията на 
Република България.
(2) Срокът по чл. 154, ал. 2 от Конституци-
ята на Република България започва да тече от 
деня на внасянето на законопроекта по ал. 1.
Чл. 2. (1) Комисията по конституционни 
въпроси е водеща комисия. На сайта на ко-
мисията на интернет страницата на Народ-
ното събрание се публикуват стенографските 
протоколи от заседанията є, докладите на 
комисията, както и становищата и предложе-
нията, постъпили по законопроекта.
(2) Заседанията на комисията се излъчват 
в реално време в интернет чрез интернет 
страницата на Народното събрание.
Чл. 3. (1) На първо гласуване законопро-
ектът се разглежда, след като Народното 
събрание изслуша доклада на комисията. 
Вносителите представят мотивите към зако-
нопроекта в рамките на 20 минути.
(2) При първото гласуване законопроектът 
се обсъжда и гласува по принцип и в цялост. 
Обсъждането протича при условията и по реда, 
предвидени за обсъждане на законопроекти 
при първо гласуване, като разполагаемото 
време на парламентарните групи се удвоява.
(3) Законопроектът е приет на първо гла-
суване, ако за него са гласували три четвърти 
от всички народни представители.
(4) Ако законопроектът получи по-малко от 
три четвърти, но не по-малко от две трети от 
гласовете на всички народни представители, 
се поставя за ново разглеждане не по-рано от 
два и не по-късно от пет месеца. При новото 
разглеждане законопроектът се приема, ако 
за него са гласували не по-малко от две трети 
от всички народни представители.
Чл. 4. (1) Народните представители могат 
да правят писмени предложения за изменение 
и допълнение в приетия на първо гласуване 
законопроект в сроковете по чл. 80, ал. 1 от 
Правилника за организацията и дейността 
на Народното събрание. Срокът не може да 
бъде по-кратък от 7 дни. Не се разглеждат 
предложения, които излизат извън предмет-
ния обхват на приетия на първо гласуване 
законопроект.
(2) Комисията внася в Народното събрание 
доклад, който съдържа направените в срок 
писмени предложения на народни предста-
вители и становището на комисията по тях.
(3) При второто гласуване законопроектът 
се обсъжда и приема текст по текст при ус-
ловията и по реда на чл. 81 от Правилника 
за организацията и дейността на Народното 
събрание.
(4) В случая по чл. 3, ал. 3 законопроектът 
се смята за приет на второ гласуване, ако 
за всеки текст са гласували три четвърти от 
всички народни представители.
(5) Когато законопроектът е приет на първо 
гласуване по реда на чл. 3, ал. 4, за приети 
на второ гласуване се смятат текстовете, за 
които са гласували не по-малко от две трети 
от всички народни представители.
(6) Текстовете, които не са подкрепени от 
две трети от всички народни представители, 
се смятат за отхвърлени.
Чл. 5. (1) Между второ и трето гласуване 
не се правят предложения по текстовете. След 
второто гласуване комисията представя текста 
за трето гласуване, в който тя може да пред-
лага само редакционно-технически поправки.
(2) Третото гласуване е гласуване на зако-
нопроекта в цялост. Гласуването е поименно.
(3) В случая по чл. 4, ал. 4 законопроектът 
е приет на трето гласуване, ако за него са 
гласували три четвърти от всички народни 
представители.
(4) В случая по чл. 4, ал. 5 законопроектът 
е приет на трето гласуване, ако за него са 
гласували не по-малко от две трети от всички 
народни представители.
2. Решението влиза в сила от деня на об-
народването му в „Държавен вестник“.
Решението е прието от 49-ото Народно  
събрание на 25 септември 2023 г. и е подпе-
чатано с официалния печат на Народното 
събрание.
Председател на Народното събрание:
Росен Желязков
7253